วันศุกร์ที่ 17 มีนาคม 2566
รัฐบาลกำหมัดแก๊งบัญชีม้า-ซิมม้าโดนแน่! พ.ร.ก.ปราบอาชญากรรมออนไลน์มีผลใช้แล้ว
รัฐบาลกำหมัดแก๊งบัญชีม้า-ซิมม้าโดนแน่! พ.ร.ก.ปราบอาชญากรรมออนไลน์มีผลใช้แล้ว
ดีอีเอสจับมือสำนักงานตำรวจแห่งชาติกรมสอบสวนคดีพิเศษสำนักงานกสทช.ธนาคารแห่งประเทศไทยสมาคมธนาคารไทยสำนักงานป้องกันและปราบปรามการฟอกเงินหารือหลังพ.ร.ก.ปราบอาชญากรรมออนไลน์มีผลบังคับใช้วันนี้ปลื้ม7หน่วยงานขานรับมั่นใจลดความเสี่ยงประชาชนโดนดูดเงินผ่านช่องทางดิจิทัลบรรเทาการสูญเสียทรัพย์ได้แน่
ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เปิดเผยว่าเมื่อวันพฤหัสบดีที่ผ่านมา(16มีนาคม2566)รัฐบาลได้แจ้งข่าวผ่านเว็บไซต์ราชกิจจานุเบกษาว่าได้มีการออกพระราชกำหนด(พ.ร.ก.)ปราบอาชญากรรมออนไลน์ โดยพระราชกำหนดนี้เป็นกฎหมายที่ว่าด้วยมาตรการป้องกันและปราบปรามอาชญากรรมทางเทคโนโลยีพ.ศ. 2566เพื่อคุ้มครองประชาชนผู้สุจริตซึ่งถูกหลอกลวงจนสูญเสียไปซึ่งทรัพย์สินโดยผ่านโทรศัพท์หรือวิธีการทางอิเล็กทรอนิกส์และในแต่ละวันมีผู้ถูกหลอกลวงจำนวนมากมีมูลค่าความเสียหายสูงมากรวมถึงเพื่อรักษาความปลอดภัยของประเทศความปลอดภัยของสาธารณะและความมั่นคงในทางเศรษฐกิจของประเทศโดยการประกาศในราชกิจจานุเบกษาจะมีผลบังคับใช้ตั้งแต่วันนี้(17มีนาคม2566)เป็นต้นไป
ทั้งนี้กระทรวงฯได้เชิญหน่วยงานที่เกี่ยวข้องได้แก่สำนักงานตำรวจแห่งชาติกรมสอบสวนคดีพิเศษสำนักงานกสทช.ธนาคารแห่งประเทศไทยสมาคมธนาคารไทยสำนักงานป้องกันและปราบปรามการฟอกเงิน(ปปง.)และผู้ให้บริการโทรศัพท์มือถือหารือเตรียมความพร้อมเกี่ยวกับกระบวนการดำเนินงาน
และช่องทางสำหรับให้ประชาชนผู้เดือดร้อนแจ้งเรื่องหลังจากนี้กระทรวงฯจะนำเสนอนายกรัฐมนตรีแต่งตั้งคณะกรรมการเพื่อกำหนดแนวทางรายละเอียดต่างๆในการป้องกันและปราบปรามอาชญากรรมทางเทคโนโลยีตามที่ได้หารือกันในวันนี้ต่อไป โดยให้สำนักงานปลัดกระทรวงดิจิทัลเพื่อเศรษฐกิจและสังคมทำหน้าที่หน่วยธุรการของคณะกรรมการดังกล่าวโดยปลัดกระทรวงแต่งตั้งข้าราชการของสำนักงานปลัดกระทรวงดิจิทัลเพื่อเศรษฐกิจและสังคมเป็นเลขานุการและผู้ช่วยเลขานุการร่วมกับข้าราชการจากสำนักงานตำรวจแห่งชาติที่ได้รับการแต่งตั้งจากผู้บัญชาการตำรวจแห่งชาติเป็นผู้ช่วยเลขานุการร่วมด้วย
“เมื่อพ.ร.ก.ปราบอาชญากรรมออนไลน์ประกาศใช้แล้วผู้เสียหายสามารถแจ้งธนาคารระงับบัญชีม้าได้ทันทีซึ่งกฎหมายฉบับนี้เป็นกฎหมายสำคัญที่รัฐบาลผลักดันออกมาเพื่อแก้ไขปัญหาการหลอกลวงทางออนไลน์และปัญหาอาชกรรมทางออนไลน์ทั้งหมดคาดว่าปัญหาจะลดลงอย่างแน่นอนสำหรับบทลงโทษสูงสุดของผู้กระทำความผิดที่เกี่ยวข้องกับอาชญากรรมออนไลน์ต้องระวางโทษจำคุกตั้งแต่2-5ปีหรือปรับตั้งแต่200,000บาทถึง500,000บาทหรือทั้งจำทั้งปรับ”ปลัดกระทรวงฯกล่าว”
นางสาวสิริธิดาพนมวันณอยุธยาผู้ช่วยผู้ว่าการสายกำกับระบบการชำระเงินและคุ้มครองผู้ใช้บริการทางการเงินธปท.กล่าวว่า“พ.ร.ก.มาตรการป้องกันและปราบปรามอาชญากรรมทางเทคโนโลยีนี้จะมีบทบาทสำคัญในการจัดการปัญหาภัยทางการเงินได้อย่างตรงจุดและเมื่อผนวกกับชุดมาตรการจัดการภัยทุจริตทางการเงินของธปท.ที่จะยกระดับการป้องกันตรวจจับตอบสนองและรับมือต่อภัยการเงินในภาคการธนาคารให้เป็นมาตรฐานเดียวกันแล้วจะช่วยให้การแก้ปัญหาทำได้ครบวงจรยิ่งขึ้นทั้งนี้ธปท.จะติดตามและเร่งให้สถาบันการเงินดำเนินการตามพ.ร.ก.และมาตรการของธปท.ให้แล้วเสร็จตามกำหนดรวมถึงประเมินประสิทธิผลเพื่อปรับปรุงการรับมือของภาคการธนาคารต่อภัยการเงินอย่างต่อเนื่องและเท่าทัน”
พ.ต.ต.สุริยาสิงหกมล อธิบดีกรมสอบสวนคดีพิเศษกล่าวว่ากรมสอบสวนคดีพิเศษในฐานะหน่วยงานบังคับใช้กฎหมายที่ได้รับมอบหมายจากคณะรัฐมนตรีเมื่อวันที่18ตุลาคม2565ร่วมกับกระทรวงดิจิทัลเพื่อเศรษฐกิจและสังคมสำนักงานตำรวจแห่งชาติธนาคารแห่งประเทศไทยและหน่วยงานที่เกี่ยวข้องแก้ไขปัญหาการฉ้อโกงและหลอกลวงประชาชนผ่านสื่อสังคมออนไลน์นำมาสู่การออกพระราชกำหนดมาตรการป้องกันและปราบปรามอาชญากรรมทางเทคโนโลยีพ.ศ. 2566นี้ขึ้น โดยมีกลไกหลักสำคัญในการจัดการกับบัญชีม้าการแลกเปลี่ยนข้อมูลระหว่างสถาบันการเงินเกี่ยวกับธุรกรรมทางการเงินรวมถึงผู้ประกอบการโทรศัพท์ในกรณีที่มีเหตุอันควรสงสัยว่ามีหรืออาจมีการกระทำความผิดอาชญากรรมทางเทคโนโลยีให้สถาบันการเงินและผู้ประกอบธุรกิจต้องเปิดเผยข้อมูลหรือแลกเปลี่ยนข้อมูลเกี่ยวกับบัญชีและธุรกรรมของลูกค้าที่น่าสงสัยรวมทั้งสามารถระงับบัญชีต้องสงสัยได้เป็นการชั่วคราวไม่ต้องรอเกิดเหตุเพื่อเป็นการป้องกันสำหรับประชาชนผู้เสียหายสามารถโทรแจ้งให้ธนาคารระงับบัญชีต้องสงสัยได้ทันทีและยับยั้งการโอนเงินทุกธนาคารที่รับโอนเงินต่อและกฎหมายนี้ช่วยอำนวยความสะดวกในการบังคับใช้กฎหมายให้มีประสิทธิภาพมากขึ้นเพื่อรักษาความปลอดภัยของประเทศความปลอดภัยสาธารณะและความมั่นคงในทางเศรษฐกิจของประเทศ
นายวิทยานีติธรรมผู้อำนวยการกองกฎหมายสำนักงานป้องกันและปราบปรามการฟอกเงิน(สำนักงานปปง.)กล่าวว่าได้มีการเตรียมพร้อมเพื่อรองรับการปฏิบัติตามพระราชกำหนดฉบับนี้โดยใช้ศูนย์ปฏิบัติการป้องกันและปราบปรามการฟอกเงินในการรองรับข้อมูลที่ได้จากธนาคารและสำนักงานตำรวจแห่งชาติตามพระราชกำหนดฉบับนี้และสำนักงานปปง.ยังได้ร่วมประชุมกับสมาคมธนาคารไทยและสำนักงานตำรวจแห่งชาติมาโดยตลอดในเรื่องของระบบการรับส่งข้อมูลให้มีประสิทธิภาพและความรวดเร็วนอกจากนี้ได้ร่วมมือกับสำนักงานตำรวจแห่งชาติเพื่อจัดทำรายชื่อบุคคลที่มีความเสี่ยงว่าเกี่ยวข้องกับการกระทำความผิดมูลฐานหรือการฟอกเงินจัดส่งให้กับธนาคารเพื่อเฝ้าระวังและระงับช่องทางการทำธุรกรรมทางอิเล็กทรอนิกส์กรณีตรวจสอบพบว่าเข้าข่ายบัญชีม้าหรือคาดว่าจะเป็นบัญชีม้าเพื่อไม่ให้ถูกใช้ในการกระทำความผิดต่อไปสำนักงานปปง.อยากให้ความมั่นใจกับทุกภาคส่วนว่าจะให้ความร่วมมือและดำเนินการอย่างเต็มที่เพื่อแก้ไขปัญหาอาชญากรรมทางเทคโนโลยีที่เกิดขึ้นกับประชาชนให้หมดไป
ส่วนสำนักงานตำรวจแห่งชาติพล.ต.ท.วรวัฒน์วัฒน์นครบัญชาผบช.สอท.กล่าวว่า พ.ร.ก.มาตรการป้องกันและปราบปรามอาญากรรมทางเทคโนโลยีพ.ศ.2566ให้ผู้เสียหายสามารถแจ้งความกับพนักงานสอบสวนได้ทั่วประเทศหรือผ่านระบบการรับแจ้งความออนไลน์ซึ่งสำนักงานตำรวจแห่งชาติจะเตรียมความพร้อมในส่วนพนักงานสอบสวนและระบบการรับแจ้งความออนไลน์ให้รองรับพ.ร.ก.นี้นอกจากนี้สำนักงานตำรวจแห่งชาติจะได้กวดขันจับกุมผู้กระทำความผิดฐานเปิดบัญชีม้าและซิมม้ารวมถึงผู้เป็นธุระจัดหาหรือโฆษณาบัญชีม้าและซิมม้ามาดำเนินคดีต่อไป
นายสุทธิศักดิ์ตันตะโยธินรองเลขาธิการกสทช.สายงานกิจการโทรคมนาคมกล่าวว่าสำนักงานกสทช.ในฐานะหน่วยงานกำกับดูแลกิจการโทรคมนาคมพร้อมสนับสนุนการดำเนินงานภายใต้พ.ร.ก.มาตรการป้องกันและปราบปรามอาชญากรรมทางเทคโนโลยีพ.ศ.2566 (พ.ร.ก.มาตรการป้องกันและปราบปรามฯ)และประสานความร่วมมือแลกเปลี่ยนข้อมูลการให้บริการที่อาจเกี่ยวข้องกับการกระทำความผิดอาชญากรรมเทคโนโลยีร่วมกับกระทรวงดิจิทัลเพื่อเศรษฐกิจและสังคมพร้อมทั้งกำชับให้ผู้รับใบอนุญาตประกอบกิจการโทรคมนาคมทุกรายปฏิบัติตามพ.ร.ก.มาตรการป้องกันและปราบปรามฯและกฎหมายที่เกี่ยวข้องอย่างเคร่งครัดเพื่อป้องกันการหลอกลวงทางออนไลน์และปัญหาอาชญากรรมทางออนไลน์พร้อมทั้งสร้างความตระหนักรู้ให้กับประชาชนเพื่อให้เกิดความระมัดระวังตัวจากกลโกงของมิจฉาชีพทั้งนี้สำนักงานกสทช.จะมีการหารือร่วมกับหน่วยงานที่เกี่ยวข้องเพื่อกำหนดมาตรการป้องกันและปราบปรามอาชญากรรมทางเทคโนโลยีในรายละเอียดต่อไป
นายผยงศรีวณิชประธานสมาคมธนาคารไทยเปิดเผยว่า พระราชกำหนด(พ.ร.ก.)มาตรการป้องกันและปราบปรามอาชญากรรมทางเทคโนโลยีซึ่งมีผลบังคับใช้ในวันนี้ เป็นเครื่องมือสำคัญทำให้การจัดการภัยทางการเงินเป็นไปอย่างมีประสิทธิภาพมากยิ่งขึ้นได้แก่พรก.มีบทลงโทษที่ชัดเจนสำหรับผู้กระทำผิดรวมทั้งผู้เปิดบัญชีม้าและผู้ให้การสนับสนุนรวมถึงทุกส่วนที่เกี่ยวข้องเช่นผู้ให้บริการเครือข่ายโทรศัพท์มือถือตำรวจและธนาคารให้สามารถแชร์ข้อมูลผู้กระทำผิดข้ามธนาคารได้โดยอัตโนมัติ และสามารถบล๊อกบัญชีที่ต้องสงสัยชั่วคราวได้ทันทีโดยไม่ต้องรอแจ้งความเพื่อลดบัญชีม้าที่มิจฉาชีพใช้เป็นช่องทางในการเอาเงินออกจากบัญชีผู้เสียหายได้ ซึ่งสมาคมธนาคารไทยตระหนักถึงความสำคัญในการดูแลช่วยเหลือลูกค้าทุกกลุ่มอย่างเต็มที่อย่างไรก็ตามผู้ใช้บริการจำเป็นต้องรู้เท่าทันภัยทางการเงินและปฏิบัติตามแนวทางการใช้งานโมบายแบงกิ้งให้ปลอดภัยซึ่งเป็นเกราะป้องกันภัยสำคัญจากภัยทางการเงิน
___________